OpenLLM-France/wikimedia huggingface dataset:
# Demicheleïta-(I)

La demicheleïta-(I) és un mineral de la classe dels sulfurs. Rep el nom per la seva relació amb la demicheleïta-(Br), amb iode (I) dominant. El nom arrel fa honor a Vincenzo de Michele (n. 1936), antic comissari del Museu d'Història Natural de Milà.

## Característiques

La demicheleïta-(I) és un sulfur de fórmula química BiSI. Va ser aprovada com a espècie vàlida per l'Associació Mineralògica Internacional l'any 2009, i la primera publicació data del 2010. Cristal·litza en el sistema ortoròmbic. És l'anàleg amb iode de la demicheleïta-(Br) i la demicheleïta-(Cl). Presenta una combinació única d'elements, al tractar-se de l'únic mineral conegut amb bismut i iode.

## Formació i jaciments

Va ser descoberta al cràter La Fossa, situat a l'illa de Vulcano, a les Illes Eòlies (Sicília, Itàlia). També ha estat descrita a la mina ROW Ruch Rydułtowy, a la localitat de Rydułtowy, al districte de Wodzisław (Voivodat de Silèsia, Polònia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Demicheleite-(I)» (en anglès). Mindat. [Consulta: 13 agost 2019].
# Denís Smislov

Denís Aleksàndrovitx Smislov (en rus Денис Александрович Смыслов, Leningrad, 5 de gener de 1979) va ser un ciclista rus, que competí en pista i en ruta.
Del seu palmarès destaca una medalla de bronze als Campionat del món de Persecució per equips.

## Palmarès en pista
### Resultats a la Copa del Món en pista

* 2000
** 1r a Moscou, en Persecució per equips
* 2002
** 1r a Moscou, en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Desi Sangye Gyatso

Desi Sangye Gyatso (1653-1705) va ser el regent del cinquè Dalai-lama (1617-1682), fundador de l'Escola de Medicina i Astrologia a Chokpori (o 'Iron Mountain') en 1694 i qui va escriure el tractat (Beryl blau). El seu nom s'escriu de vegades com Sangye Gyamtso. Segons algunes versions, Sangye Gyatso es creu que és el fill del cinquè Dalai-lama. Va governar com a regent, ocultant la mort del Dalai-lama, mentre el bebè sisè Dalai-lama aconseguia l'edat adulta, durant setze anys. Durant aquest període, va supervisar la realització del Palau de Potala, i també es va preservar de la política xinesa. Amb el temps, el descobriment d'aquest engany no va ser pres amablement per l'emperador Kangxi de la dinastia Qing. Segons Lindsay G. McCune en la seva tesi (2007), Desi Sangye Gyamtso refereix en la seva Vaidurya Serpo al lama Drakpa Gyeltsen com l'oficial panxut (nang lhûg tan grod) i afirma que, arran de la seva mort, que va tenir un auspiciós renaixement.

## Referències

* ↑ Medicine Across Cultures: History and Practice of Medicine in Non-Western Cultures (Science Across Cultures: the History of Non-Western Science) by Hugh Shapiro and H.
* ↑ Healing Powers and Modernity: Traditional Medicine, Shamanism, and Science in Asian Societies by Linda H.
* ↑ The Moses Riddle (Treasure Hunter (Bimini Road Publishing)) by Hunt Kingsbury (2004) p.101
* ↑ Bryan J.
* ↑ «Tales of Intrigue from Tibet's Holy City: The Historical Underpinnings of a Modern Buddhist Crisis Thesis by Lindsay G.». Arxivat de l'original el 2012-02-14. [Consulta: 7 juny 2015].
# Derrick Rose

Derrick Martell Rose (Chicago, Illinois, 4 d'octubre de 1988), és un exjugador de bàsquet professional estatunidenc que va jugar durant 15 temporades a l'NBA. Mesura 1,91 metres, i jugava en la posició de base.

## Trajectòria esportiva
### Inicis

Va jugar els seus anys d'universitat en l'Acadèmia Simeon Career de la seva ciutat natal juntament amb l'estrella actual de l'NBA André Gomes. Va aconseguir guanyar dos anys consecutius en el campionat estatal, cosa que cap escola d'Illinois havia aconseguit fins llavors. En la seva última temporada va liderar al seu equip per aconseguir el campionat contra l'escola preclasificada com número 1,Oak Hill Academy, guanyat 78-75 en un partit retransmès per la televisió nacional. Va jugar aquest any el McDonald's All-American, partit que reuneix als millors jugadors d'institut del país. En el total de la seva trajectòria escolar el seu equip va aconseguir 120 victòries per tan sols 12 derrotas.

### Universitat

Rose va jugar durant una única temporada amb els Tigers de la Universitat de Memphis, en la qual va fer 14,9 punts, 4,7 assistències i 4,5 rebots per partit. Van aconseguir classificar-se per la Final Four de 2008, jugant la final contra la Universitat de Kansas. Els Jayhawks van acabar derrotant els Tigers per 78-75, després de 20 anys des del seu anterior títol.
En 9 partits va anotar 20 o més punts, i va acabar com el quart millor passador de la Conference USA.
El 2008 es va declarar elegible per al Draft i va fer el salt a l'NBA.

## Referències

* ↑ «Derrick Rose anuncia su retirada: el MVP más joven de la historia al que una lesión truncó» (en castellà), 26-09-2024. [Consulta: 26 setembre 2024].
* ↑ gotigersgo.cstv.com Derrick Rose profile Arxivat 2008-07-01 a Wayback Machine., consultado juny de 2008
* ↑ thedraftreview.com Fitxa de Rose en TDR, consultat juny de 2008
* ↑ wbztv.com Memphis Stymies UCLA, Advances To Championship Arxivat 2008-09-08 a Wayback Machine., consultat juny de 2008
* ↑ ESPN.com After 20-year drought, Kansas rallies to beat Memphis for NCAA title, consultat juny de 2008
* ↑ NBA.com Derrick Rose profile, consultat juny de 2008
# Derrick de Kerckhove

Derrick de Kerckhove és un professor universitari candadenc. Ha estat director del Programa McLuhan sobre Cultura i Tecnologia i professor del Departament de Francès de la University of Toronto. Va ser associat del Centre for Culture and Technology des del 1972 fins al 1980 i va col·laborar amb Marshall McLuhan durant més de deu anys com a traductor, ajudant i coautor. Ha editat Understanding 1984 (UNESCO, 1984) i coeditat juntament amb Amilcare Iannucci McLuhan e la metamorfosi dell'uomo (Bulzoni, 1984). The Skin of Culture (Somerville Press, 1995) és una col·lecció d'assajos sobre la nova realitat electrònica que va estar inclòs en la llista de títols més venuts a Canadà durant diversos mesos. A Connected Intelligence (Somerville, 1997) va presentar la seva investigació sobre els nous mitjans de comunicació i la cognició. El seu llibre més recent, The Architecture of Intelligence, es va publicar primer en neerlandès, al desembre de 2000, i més tard en anglès, italià i alemany, el 2001.

## Referències

* ↑ «Derrick de Kerckhove». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Derrington-Francis

Derrington-Francis Racing Team va ser un constructor britànic que va arribar a disputar curses de Fórmula 1.
L'escuderia va ser fundada pel pilot britànic Stirling Moss, el seu cap de mecànics Alf Francis i l'enginyer Vic Derrington. Aquests van transformar un vell ATS en un cotxe nou, reanomenant-lo amb els seus cognoms.
El monoplaça va debutar el 6 de setembre del 1964 al Gran Premi d'Itàlia del 1964 de les mans del pilot portuguès Mario de Araujo Cabral que es va haver de retirar per problemes mecànics.
No van poder disputar cap més cursa de F1 perquè en uns entrenaments privats el pilot Dan Gurney va patir u greu accident deixant inutilitzat el prototip i ja no en van fabricar cap més.

## Resultats a la Fórmula 1

| Any | Pilot | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1964 | Mario de Araujo Cabral | MON | HOL | BEL | FRA | GBR | ALE | AUT | ITA Ret | USA | MEX | - | 0 |

## Resum

* Curses disputades: 1
* Victòries: 0
* Podiums: 0
* Punts: 0
# Dimitrovgrad

* Per a altres significats, vegeu «Dimítrovgrad».
Dimitrovgrad (rus: Димитровгра́д) és una ciutat de l'óblast d'Uliànovsk, a Rússia. Es troba a la desembocadura del riu Bolxoi Txeremxan, a 80 km a l'est d'Uliànovsk, a 170 km al sud de Kazan i a 120 km al nord de Samara.

## Història

Es considera el 1698 com l'any de la fundació de la ciutat, quan es va crear el primer assentament de txuvaixos a l'emplaçament de l'actual ciutat. Durant la dècada de 1730 va construir-s'hi una fàbrica de licors, que va fer que vinguessin molts treballadors i comerciants. Tot i que la fàbrica va tancar el 1847 la localitat va conservar l'esperit comerciant, i ja el 1919 va aconseguir l'estatus de ciutat.
La ciutat ha tingut diferents noms al llarg de la història: Txuvaixki Melekèss, Russki Melekèss i, des del 1972, Dimitrovgrad en honor del dirigent comunista búlgar Gueorgui Dimitrov.
# Districte d'Annaberg

El Districte d'Annaberg (en alemany Landkreis Annaberg) va ser un Landkreis (districte) situat al sud-oest de l'estat federal de Freistaates Sachsen (Alemanya). Els districtes veïns a l'oest eren el Mittlere Erzgebirgskreis, al sud el districte de la República Txeca (Karlovarský kraj), a l'oest el districte d'Aue-Schwarzenberg i al nord-oest el districte de Stollberg. La capital del districte era la ciutat d'Annaberg-Buchholz.
Constituït l'any 1874 i suprimit a la reforma territorial de 1952, la de 1994 li va retornar el seu estatut polític-administratiu i el seu territori inicial, fins que l'1 d'agost del 2008, en el marc d'una nova reforma dels districtes de Saxònia, va desaparèixer per integrar-se en el nou districte de les Muntanyes Metal·líferes.

## Composició del Districte

(Habitants a 31 de desembre de 2005)
| Ciutats Annaberg-Buchholz, Großi Kreisstadt (23.043) Ehrenfriedersdorf (5.310) Elterlein (3.256) Geyer (4.086) Jöhstadt (3.306) Oberwiesenthal, Kurort (2.735) Scheibenberg (2.372) Schlettau (2.732) Thum (5.829) Comunitats de Municipis Verwaltungsgemeinschaft Bärenstein Verwaltungsgemeinschaft Geyer Verwaltungsgemeinschaft Scheibenberg-Schlettau | Municipis Bärenstein (2.739) Crottendorf (4.636) Gelenau/Erzgeb. (4.776) Königswalde (2.390) Mildenau (3.787) Sehmatal (Sitz: Cranzahl) (7.351) Tannenberg (1.276) Thermalbad Wiesenbad (3.783) |

## Referències

* ↑ Gesetz zur Neugliederung des Gebietes der Landkreise des Freistaates Sachsen (Sächsisches Kreisgebietsneugliederungsgesetz - SächsKrGebNG).
# Diòdot II de Bactriana

Diòdot II de Bactriana (Diodotus, Διόδοτος) fou rei de Bactriana, fill i successor de Diòdot I de Bactriana.
El seu pare estava en guerra contra els parts aliat a Seleuc II Cal·línic, però Demetri II, en sentir-se amenaçat si Seleuc II guanyava la guerra, va signar amb ell un tractat de pau. La derrota de Seleuc II va garantir la independència de Bactriana i la de Pàrtia.
Un Antíoc Nicàtor de Bactriana que apareix cap els anys 230/225 aC en algunes monedes no ha pogut estar enllaçat amb els Diodots i la seva mateix existència com a rei és incerta (podria ser un rebel o usurpador).
Diòdot va ser assassinat entre el 230 i el 223 aC per Eutidem de Magnèsia, que era el seu cunyat (marit de la germana) i probablement sàtrapa de Sogdiana, que va fundar una nova dinastia.

## Referències

* ↑ Justí. Justini Historiarum Philippicarum XLI
# Dodge Journey

El Dodge Journey és un vehicle multisegment mid-size fabricat per Chrysler LLC i venut sota la marca Dodge. Va ser presentat al Frankfurt Autoshow 2007 i la seva comercialització va iniciar-se el primer trimestre del 2008 a Amèrica del Nord. El Journey es fabrica a la planta de Toluca, Estat de Mèxic, Mèxic.
Identificat internament com JC49, comparteix la mateixa batalla (wheelbase) a la nova plataforma Chrysler destinada a les minivan (aquesta no és més que el xassís modificat des del Dodge Avenger, la plataforma JS de Chrysler). Igual que l'Avenger, el seu exterior ha estat dissenyat per Ryan Nagode).
El Journey ofereix 5 seients o una configuració 5+2, això és, 5 seients i 2 a la part posterior i 4 portes, les quals, les 2 laterals posteriors s'obren 90°. Aquest punt difereix de l'anterior. A diferència de l'anterior Dodge Caravan, model a qui substitueix, que tenia porta lateral corredissa.

## Motors i paquets d'equipament

Disponible amb 5 paquets d'equipament: SE, SXT - FWD (SXT amb tracció davantera), SXT - AWD (SXT amb tracció integral), R/T - FWD (R/T amb tracció davantera) i R/T (R/T amb tracció integral).
Mides del Journey:
Batalla (Wheelbase): 2,891 m (113.8 in)
Llargada (Length): 4,884 m (192.3 in)
Amplada (Width): 1,905 m (75.0 in)
Alçada (Height): 1,715 m (67.5 in)
Capacitat del dipòsit: 77 l (20.5 galons dels EUA)
Pes (Curb Weight): 1722 kg (3796 lbs, model SE)
Mecànicament s'ofereix en 2 motors (encara que un tercer motor, el 2.7 V6, és ofert en altres mercats, igual que la versió dièsel, (un 2.0 TDI PD de Volskwagen que desenvolupa 140 cv) que no s'oferirà a nord-amèrica.
| Any | Motor | Potència | Torsió | Paquet |
| 2009-actualitat | 2.4 L Global Engine 2.4 L4 | 173 cv | 225 N·m | SE |
| 2009-actualitat | 2.7 L Motor LH V6 | 190 cv | 260 N·m | N/A |
| 2009-actualitat | 3.5 L Motor Chrysler SOHC V6 | 235 cv | 314 N·m | SXT i R/T |
En transmissions s'ofereixen una automàtica de 4 velocitats pel motor L4 i una automàtica de 6 velocitats, únicament disponible pel motor V6. Pel motor 2.0 TDI podrà elegir-se amb una manual de 6 velocitats o una automàtica de 6 de doble-embragatge fabricada per Getrag.

## Generacions
### Fiat Freemont

Chrysler va deixar de vendre Journey a Europa després que el model Chrysler de l'any 2011 va ser rebatejat com Fiat Freemont (un reemplaçament de l'Ulysse/Croma), encara que el Freemont encara es fa a Mèxic. En el seu lloc, un més gran Durango substituí el Journey després del model de l'any 2011. El nou Fiat Freemont va ser presentat en el Ginebra Motor Show de 2011.

## Referències

* ↑ «First Drive: 2009 Dodge Journey». Motor Trend, Todd Lassa. Arxivat de l'original el 2008-09-05. [Consulta: 1r agost 2008].
* ↑ «DRIVELINE: Dodge has strong hand in Journey». The London Free Press, Harry Pegg, February 8, 2008.
* ↑ «The 2009 Dodge Journey crossover (and dual-clutch automatic)». allpar.com. Allpar, LLC, 2007. [Consulta: agost 2001].

## Enllaços externs

* Pàgina web oficial (anglès)
* Informació del Journey a Allpar.com (anglès)
* Informació sobre el Journey a terra.com (castellà)
* Dodge Journey (castellà)
# Dodge City (Kansas)

Dodge City és una població dels Estats Units a l'estat de Kansas. Segons el cens del 2008 tenia 25.689 habitants.

## Demografia

Segons el cens del 2000, Dodge City tenia 25.176 habitants, 8.395 habitatges, i 5.968 famílies. La densitat de població era de 770,9 habitants per km².
Dels 8.395 habitatges en un 41,1% hi vivien nens de menys de 18 anys, en un 55,1% hi vivien parelles casades, en un 10,3% dones solteres, i en un 28,9% no eren unitats familiars. En el 23,5% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,46.
Per edats la població es repartia de la següent manera: un 31,2% tenia menys de 18 anys, un 12,3% entre 18 i 24, un 30% entre 25 i 44, un 16,5% de 45 a 60 i un 10% 65 anys o més.
L'edat mediana era de 29 anys. Per cada 100 dones de 18 o més anys hi havia 104,2 homes.
La renda mediana per habitatge era de 37.156$ i la renda mediana per família de 41.672$. Els homes tenien una renda mediana de 26.881$ mentre que les dones 22.064$. La renda per capita de la població era de 15.538$. Entorn de l'11,1% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dodge City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Dodge City». American Fact Finder. Oficina del Cens dels Estats Units, 12-01-2010.
# Dino Liviero

Dino Liviero (Castelfranco Veneto, 30 de maig de 1938 - Vedelago, 6 de maig de 1970) va ser un ciclista italià, que fou professional entre 1959 i 1964. En el seu palmarès destaca una victòria d'etapa al Giro d'Itàlia de 1962, la qual li va servir per vestir la maglia rosa durant una etapa.

## Palmarès

* 1958
** 1r al Trofeu Piva
** 1r a La Popolarissima
* 1960
** 1r al Giro de Campània
* 1961
** Vencedor d'una etapa de la Roma-Nàpols-Roma
* 1962
** 1r al Gran Premi Cemab
** Vencedor d'una etapa al Giro d'Itàlia

### Resultats al Giro d'Itàlia

* 1960. 74è de la classificació general
* 1961. Abandona
* 1962. Abandona. Vencedor d'una etapa. Porta la maglia rosa durant 1 etapa
* 1963. Abandona
* 1964. 80è de la classificació general

## Referències

* ↑ «LIVIERO Dino». [Consulta: 27 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Dino LIVIERO» (en italià). [Consulta: 27 novembre 2022].

## Enllaços externs

* Fitxa de Dino Liviero a sitiodeciclismo.net
# Dolmen de Menga

El dolmen de Menga és un dolmen situat en la localitat malaguenya d'Antequera, a 70 metres del dolmen de Viera i a 4 quilòmetres del dolmen d'El Romeral, en un conjunt megalític de gran importància a nivell mundial.

## Descripció

Es tracta d'un dolmen de galeria coberta i planta quasi rectangular. La zona considerada cambra sepulcral, al fons, està formada per set ortòstats a cada costat i un més al fons. El conjunt està cobert per cinc enormes teules que fan de sostre, una de les quals fa 6 metres de longitud per 7 de costat i un pes aproximat de 180 tones. Per sostenir el pes de les teules cobertores, hi ha 3 pilars de secció quadrada centrals. La construcció té una longitud d'uns 27 metres, una amplada de fins a 6 metres i una alçària de 2,7 metres a l'entrada, fins als 3,5 metres al punt més alt. A la cambra, s'ha desenterrat un pou excavat en el gres de més de 19 metres de fondària i 1,5 metres de diàmetre. Com els altres dos monuments megalítics propers, està cobert per un túmul i en una orientació que forma una línia recta amb la peña de los Enamorados, una singular muntanya propera que té forma de rostre humà.

## Història

Als voltants del dolmen, s'han identificat assentaments dels períodes neolític i de l'edat del coure (períodes d'apogeu del megalitisme), d'entre 5000 i 2200 anys abans de l'era actual. Es desconeixen els detalls de qui, quan, com i per què el van construir.
Al llarg dels segles, el dolmen ha estat reutilitzat per diferents comunitats i activitats, com ho demostren els petròglifs de les parets, o les restes humanes datades del primer mil·lenni.
Al segle xix es redescobreix el conjunt megalític. El 1847, Rafael Mitjana va publicar Memoria sobre el templo druida hallado en las cercanías de la ciudad de Antequera. A partir d'aquesta publicació, se succeeixen les investigacions i es descobreixen noves restes megalítiques. L'1 de juny de 1886, la cova de Menga es va declarar Monument Nacional.
En l'actualitat, el dolmen de Menga es pot visitar de manera gratuïta de dimarts a diumenge en horari diürn, i de manera virtual en qualsevol moment.
* Entrada
* Interior amb vistes a l'entrada
* Interior
* Petròglif en un dels ortostats

## Referències

* ↑ Junta de Andalucía. «Conjunto arqueológico dólmenes de Antequera (folleto)» (en castellà). [Consulta: 1r abril 2013].
* ↑ Marta Díaz-Zorita Bonilla i Leonardo García Sanjuán. «Las inhumaciones medievales del atrio del dolmen de Menga (Antequera, Málaga): estudio antropológico y cronología absoluta» (en castellà). Menga. Revista de prehistoria de Andalucía, 01-07-2012. [Consulta: 1r abril 2013].
* ↑ Junta de Andalucía. «Vídeo 360° del dolmen de Menga». [Consulta: 1r abril 2013].
# Dualita

La dualita és un mineral de la classe dels silicats, que pertany al grup de l'eudialita. Rep el nom en al·lusió a la doble pertinença taxonòmica del mineral, que és a la vegada un zirconosilicat i un titanosilicat.

## Característiques

La dualita és un silicat de fórmula química Na₃₀(Ca,Na,Ce,Sr)₁₂(Na,Mn,Fe,Ti)₆Zr₃Ti₃Mn[Si₅₁O₁₄₄](OH,H₂O,Cl)₉. Va ser aprovada com a espècie vàlida per l'Associació Mineralògica Internacional l'any 2005. Cristal·litza en el sistema trigonal. La seva duresa a l'escala de Mohs és 5. Químicament està relacionada amb la rastsvetaevita i la laberintita, però amb una combinació d'elements única.

## Formació i jaciments

Va ser descoberta al mont Al·luaiv, situat al massís de Lovozero, a l'óblast de Múrmansk (Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Dualite» (en anglès). Mindat. [Consulta: 18 novembre 2019].
# Echeveria elegans

Echeveria elegans, anomenada bola de neu mexicana, gemma mexicana o rosa blanca mexicana, és una espècie de planta amb flor de la família Crassulaceae, nativa dels hàbitats semi-desèrtics de Mèxic. Va ser descrita per Alwin Berger i publicada a la North American Flora 22(1): 22. 1905.

## Referències

* ↑ «Echeveria elegans». Tropicos.org. Jardín Botánico de Misuri. [Consulta: 21 maig 2013].
# Eixkol

Eixkol és un consell regional del districte del Sud d'Israel.
El municipi d'Eixkol agrupa els següents nuclis de població:
* Quibuts: Beerí (בארי), En ha-Xeloixà (עין השלושה), Guevulot (גבולות), Holit (חולית), Kérem Xalom (כרם שלום), Kissufim (כיסופים), Maguén (מגן), Nirim (נירים), Nir Oz (ניר עוז), Nir Yishaq (ניר יצחק), Reïm (רעים), Sufà (סופה), Urim (אורים) i Tseelim (צאלים).
* Moixavim: Ammioz (עמיעוז), Déqel (דקל), En ha-Bessor (עין הבשור), Mivtahim (מבטחים), Óhad (אוהד), Perí Gan (פרי גן), Sedé Avraham (שדי אברהם), Sedé Nitsan (שדה ניצן), Talmé Eliyyahu (תלמי אליהו), Talmé Yossef (תלמי יוסף), Yated (יתד), Yeixa (ישע) i Yevul (יבול).
* Altres assentaments comunitaris: Avxalom (אבשלום) i Sóhar (צוחר).
# Eclosionadora

Eclosionadora és una instal·lació ramadera destinada a fer de forma controlada el procés d'eclosió d'ous. En el cas d'aus i rèptils és la instal·lació pel procés que va des del final de la incubació fins a l'eclosió o trencament de l'ou.
Les eclosionadores poden ser per l'aquicultura o pel desenvolupament d'aus o rèptils.
En l'aquicultura de peixos (salmons truites de riu, etc.) o mol·luscs (ostra, musclo etc.) s'ha de tenir en compte que la fecundació és externa per la qual cosa en el cas dels peixos s'extreu el semen del mascle i s'ajunta dins un recipient amb els òvuls de la femella i així queden fecundats i es porten a una secció especial dins de la piscifactoria que té unes condicions fisicoquímiques i higièniques controlades perquè es descloguin i després els petits peixos es passen a una altra secció per a engreixar-los.

## Factors a tenir en compte en una eclosionadora d'aus o rèptils

* Temperatura: És el paràmetre més fàcil de controlar. Cada espècie té un interval òptim de temperatura que s'ha de conèixer, en general és d'uns 37 ªC. per a les aus i sempre és més perillosa una temperatura massa alta (30 minuts a 40ªC poden matar un embrió) que una de massa baixa que pot ser que només retardi el procés.
* Humitat: En general el principal problema és una humitat relativa massa baixa, ja que la ventilació forçada impedeix que la humitat sigui massa alta
* Ventilació: Cal ventilar amb ventiladors per tal de proveir oxigen a l'embrió i aquesta necessitat s'incrementa a mesura que aquest va creixent.
* Moure els ous: Es tracta d'imitar el comportament de les aus en el niu i això s'ha comprovat que millora l'eclosió.
* Sanitat: Es fa per evitar un seguit de malalties que poden afectar l'embrió o l'animal quan ja ha sortit de l'ou. Els desinfectants més habituals són a base d'amoni i diversos components fenòlics i de iode.

## Vegeu també

* Llet de peix
# El Herrumblar

El Herrumblar és un municipi de la província de Conca, a la comunitat autònoma de Castella-La Manxa. El 2020 tenia 677 habitants.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].